
[bookmark: TextBodyBegin]Europski parlament,
–	uzimajući u obzir zahtjev za ukidanje imuniteta Péteru Magyaru od 26. rujna 2024. koji je mađarski glavni državni odvjetnik podnio u vezi s kaznenim postupkom pokrenutim protiv njega i koji je objavljen u Parlamentu 10. listopada 2024.,
–	nakon saslušanja Pétera Magyara 24. lipnja 2025. u skladu s člankom 9. stavkom 6. Poslovnika,
–	uzimajući u obzir dodatne informacije koje je podnio mađarski glavni državni odvjetnik,
–	uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,
–	uzimajući u obzir članak 4. stavak 2. Temeljnog zakona Mađarske,
–	uzimajući u obzir presude Suda Europske unije od 21. listopada 2008., 19. ožujka 2010., 6. rujna 2011., 17. siječnja 2013., 19. prosinca 2019. i 5. srpnja 2023.[footnoteRef:1], [1:  	Presuda Suda od 21. listopada 2008., Marra/De Gregorio i Clemente, C-200/07 i C-201/07, ECLI:EU:C:2008:579; presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; presuda Suda od 6. rujna 2011., Patriciello, C-163/10, ECLI: EU:C:2011:543; presuda Općeg suda od 17. siječnja 2013., Gollnisch/Parlament, T-346/11 i T-347/11, ECLI:EU:T:2013:23; presuda Suda od 19. prosinca 2019., Junqueras Vies, C-502/19, ECLI:EU:C:2019:1115. presuda Općeg suda od 5. srpnja 2023., Puigdemont i Casamajó i dr./Parlament, T-272/21, ECLI:EU:T:2023:373.] 

–	uzimajući u obzir članak 5. stavak 2., članak 6. stavak 1. i članak 9. Poslovnika,
–	uzimajući u obzir izvješće Odbora za pravna pitanja (A10-0180/2025),
A.	budući da je 26. rujna 2024. mađarski glavni državni odvjetnik podnio zahtjev za ukidanje imuniteta Péteru Magyaru, zastupniku u Europskom parlamentu izabranom u Mađarskoj, u vezi s optužbama za navodno lakše kazneno djelo krađe stvari male vrijednosti u skladu s člankom 370. stavkom 1. i člankom 370. stavkom 2. točkom (a) Zakona C iz 2012. (mađarski Kazneni zakonik);
B.	budući da se u zahtjevu navodi da se 21. lipnja 2024. Péter Magyar nalazio u klubu u Budimpešti u kojem ga je oštećenik prepoznao i snimio ga; budući da se u zahtjevu nadalje navodi da je između Pétera Magyara i oštećenika uslijedilo kratko naguravanje, pri čemu je Péter Magyar otrgnuo telefon iz oštećenikove ruke kako bi zaustavio snimanje, spremio telefon u vlastiti džep i udaljio se; budući da je uslijedila druga prepirka između njih koja je završila tako da su ih zaštitari udaljili iz kluba; budući da je unatoč zahtjevima oštećenika da vrati telefon, Péter Magyar navodno bacio oštećenikov telefon u Dunav;
C.	budući da su prema zahtjevu policijski ronioci pozvani na mjesto događaja iz Dunava izvukli telefon u vrijednosti od oko 130 000 – 150 000 HUF i vratili ga oštećeniku u radnom stanju;
D.	budući da je Péter Magyar na europskim izborima 2024. godine izabran za zastupnika u Europskom parlamentu; budući da su mađarske vlasti 14. lipnja 2024. proglasile rezultate europskih izbora u Mađarskoj i Pétera Magyara među zastupnicima u Europskom parlamentu koji su službeno proglašeni izabranima u Mađarskoj; budući da je Péter Magyar stoga u vrijeme navodnog kaznenog djela i istraživanja koje su provodila nadležna tijela bio zastupnik u Europskom parlamentu;
E.	budući da navodno kazneno djelo i zahtjev za ukidanje imuniteta Péteru Magyaru koji je uslijedio nisu povezani s izraženim mišljenjem ili glasanjem Pétera Magyara pri obnašanju njegovih dužnosti u smislu članka 8. Protokola br. 7 o povlasticama i imunitetima Europske unije;
F.	budući da u skladu s člankom 9. prvim stavkom točkom (a) Protokola br. 7 o povlasticama i imunitetima Europske unije zastupnici u Europskom parlamentu na nacionalnom području svoje države uživaju imunitet priznat zastupnicima parlamenta te države;
G.	budući da članak 4. stavak 2. Temeljnog zakona Mađarske propisuje da zastupnici u mađarskoj Nacionalnoj skupštini imaju pravo na parlamentarni imunitet; budući da, u skladu s člankom 79. stavkom 2. Zakona br. XXXVI. iz 2012. o Nacionalnoj skupštini, osoba registrirana s konačnim i obvezujućim učinkom kao kandidat uživa isti imunitet kao i članovi sve dok rezultat izbora ne postane konačan i obvezujući te budući da u svakom slučaju, u skladu s njegovim člankom 79. stavkom 1., zastupnici uživaju imunitet od dana izbora; budući da se u skladu s člankom 74. stavkom 1. Zakona br. XXXVI. iz 2012. o Nacionalnoj skupštini kazneni postupak ili, ako u pogledu spornog slučaja nema dobrovoljnog odricanja od imuniteta, prekršajni postupak može pokrenuti ili nastaviti te se prisilne mjere okviru kaznenog postupka mogu primijeniti protiv zastupnika samo uz prethodno odobrenje Nacionalne skupštine;
H.	budući da u skladu s člankom 5. stavkom 2. Poslovnika imunitet parlamentarnih zastupnika nije osobna povlastica zastupnika, već jamstvo neovisnosti Europskog parlamenta kao cjeline i njegovih zastupnika;
I.	budući da je svrha imuniteta propisanog Protokolom br. 7 o povlasticama i imunitetima Europske unije zaštititi Parlament i njegove zastupnike od sudskih postupaka u vezi s aktivnostima koje se provode pri obnašanju zastupničkih dužnosti i koje se od tih dužnosti ne mogu odvojiti; 
J.	budući da u skladu sa sudskom praksom Suda Europske unije Parlament raspolaže „širokom diskrecijskom ovlašću u vezi s odlukom o zahtjevu za ukidanje imuniteta (...), zbog političke prirode takve odluke”[footnoteRef:2]; [2:  	Presuda Općeg suda od 17. siječnja 2013., Gollnisch/Parlament, T-346/11 i T-347/11, ECLI:EU:T:2013:23, točka 59. i navedena sudska praksa.] 

K.	budući da je Péter Magyar predsjednik stranke Tisza (Tisztelet és Szabadság Párt) i također nositelj liste kandidata te stranke za europske izbore 2024.; budući da se Péter Magyar glasno protivio politikama i stajalištima mađarske vlade, uključujući politike i stajališta u vezi s Unijom; budući da činjenice na kojima se temelji zahtjev za ukidanje imuniteta, nedosljednosti u načinu na koji su provedene policijska istraživanja, uključujući nepotpun odgovor mađarskog glavnog državnog odvjetnika o razmjernosti mjera koje su nadležna tijela poduzela u slučaju Pétera Magyara u usporedbi sa sličnim situacijama s predmetima manje vrijednosti te nedostatak jasnoće u odgovoru nadležnih tijela u pogledu pravne kvalifikacije navodnog kaznenog djela za koje je Péter Magyar optužen, izazivaju zabrinutost da je namjera postupka bila naštetiti ugledu Pétera Magyara; 
L.	budući da se stoga čini da je riječ o slučaju u kojem se može pretpostaviti da postoji fumus persecutionis, odnosno „konkretni dokazi”[footnoteRef:3] da je predmetni sudski postupak pokrenut s namjerom da se našteti političkoj aktivnosti Pétera Magyara, a posebno njegovoj aktivnosti kao zastupnika u Europskom parlamentu; [3:  	Presuda Suda od 17. rujna 2020., Troszczynski/Parlament, C-12/19 P, ECLI:EU:C:2020:725, točka 26.] 

M.	budući da Parlament ne može preuzeti ulogu suda te da se zastupnik u kontekstu postupka ukidanja imuniteta ne može smatrati optuženikom[footnoteRef:4]; [4:  	Presuda Općeg suda od 30. travnja 2019., Briois/Parlament, T-214/18, ECLI:EU:T:2019:266.] 

1.	odlučuje ne ukinuti imunitet Péteru Magyaru;
2.	nalaže svojoj predsjednici da odmah proslijedi ovu Odluku i izvješće nadležnog odbora nadležnom tijelu Mađarske i Péteru Magyaru.

